Eesti Psühholoogiaüliõpilaste Ühendus

Eesti Psühholoogiaüliõpilaste Ühendus ehk EPSÜ (inglise k. Estonian Psychology Students' Association) on 18. novembril 1992 loodud Eesti kõrgkoolides psühholoogiat õppivaid üliõpilasi ühendav üliõpilasorganisatsioon.

1994. aastast on EPSÜ EFPSA ehk Euroopa Psühholoogiaüliõpilaste Assotsiatsioonide Föderatsiooni liige. EPSÜ kuulub ka Eesti Noorteühenduste Liitu (ENL)ENLi liikmed ENL (vaadatud 16.03.2014).

EPSÜ-st on alguse saanud tasuta veebipõhist nõustamisteenust osutav Lahendus.net Mis on EPSÜ EPSÜ (vaadatud 16.03.2014) ja psühholoogiateadust populariseeriv ettevõte Psühhobuss.

EPSÜ logol on Hinge Lind.

Eesmärgid
 psühholoogiaalaste teadmiste ning neist tuleneva mõtteviisi kandepinna laiendamine Eesti ühiskonnas;
 suhete ja koostöö arendamine Eesti kõrgkoolides psühholoogiat õppivate üliõpilaste vahel;
 suhete ja koostöö arendamine teiste isikute või organisatsioonidega Eestis ja mujal maailmas lähtuvalt EPSÜ eesmärkidest;
 psühholoogia õppimisvõimaluste parandamine Eestis;
 EPSÜ liikmete erialaste huvide eest seismine.

Struktuur
EPSÜ juhatust kutsutakse Seitsepeaks ning selle koosseis valitakse iga aasta kevadel üldkoosolekul ehk Suurel Kärajal. Juhatusse kuuluvad Pea, Abipea, Rahapea, Teopea, Sulepea, Nõupea ja Europea (EFPSA Member Representative). Lisaks on juhatuse tegemistesse kaasatud ka ase-Europea (vice-MR).Seitsepea ehk juhatus EPSÜ (vaadatud 1.04.2014)

Ühiskondlikud projektid
Lahendus.net
2001. aasta lõpus avati EPSÜ alt tasuta veebipõhist nõustamist pakkuv veebileht Lahendus.net, mille missiooniks on "pakkuda psühholoogiaüliõpilaste poolt tasuta kvaliteetset veebipõhist psühholoogilist nõustamist ja informatsiooni. Tutvustada vaimse tervise valdkonda ja psühholoogilisi abivõimalusi läbi koolituste ja teabeürituste."Lahendus.net tutvustus Lahendus.net-i leht Facebookis (vaadatud 27.01.2015) Hiljem eraldus Lahendus.net eraldi MTÜ-ks.

Psühhobuss
2014. aasta algusest alustas EPSÜ projekti Psühhobuss, mille eesmärk on tutvustada avalikkusele psühholoogia laiahaardelisust ja teaduspõhisust. Seda tehakse interaktiivse teadusteatri vormis.Psühhobuss tuli garaažist välja! EPSÜ (vaadatud 1.04.2014)Psühhubuss teadusteater Psühhobuss (vaadatud 11.04.2014) Hiljem eraldus Psühhobuss EPSÜ-st iseseisvaks ettevõtteks, mis võitis Tartu Ülikooli ettevõtluskonkursil Kaleidoskoop 2014. aasta kevadel peaauhinnaPsühholoogia ettevõtluses: utoopia või võimalikkus? Tartu Ülikooli ajakiri UT (vaadatud 27.01.2015). 2014. aasta sügisel võideti Eesti riikliku teaduse populariseerimise auhinna II preemia parima uue algatusena teaduse ja tehnoloogia populariseerimise valdkonnas. Parimad teaduse populariseerijad on teada, elutööpreemia sai Viire Sepp Postimees (vaadatud 27.01.2015)

Vaata ka
Psühholoogia

Viited

Välislingid
 EPSÜ koduleht
 EFPSA koduleht
 Lahendus.net

Kategooria:Eesti üliõpilasorganisatsioonid
Kategooria:Eesti psühholoogia